CELEX: 32021R1917
Language: bg
Date: 2021-11-03 00:00:00
Title: Регламент (ЕС) 2021/1917 на Комисията от 3 ноември 2021 година за изменение на приложение I към Регламент (ЕО) № 1334/2008 на Европейския парламент и на Съвета по отношение на включването на 2-(4-метилфенокси)-N-(1H-пиразол-3-ил)-N-(тиофен-2-илметил)ацетамид в списъка на Съюза ароматизантите (текст от значение за ЕИП)

4.11.2021   
               
               
                  BG
               
               
                  Официален вестник на Европейския съюз
               
               
                  L 389/15
               
            
         РЕГЛАМЕНТ (ЕС) 2021/1917 НА КОМИСИЯТА
         от 3 ноември 2021 година
         за изменение на приложение I към Регламент (ЕО) № 1334/2008 на Европейския парламент и на Съвета по отношение на включването на 2-(4-метилфенокси)-N-(1H-пиразол-3-ил)-N-(тиофен-2-илметил)ацетамид в списъка на Съюза ароматизантите
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 11, параграф 3 от него,
         като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
         като има предвид, че:
         
                     (1)
                  
                  
                     С приложение I към Регламент (ЕО) № 1334/2008 се установява списък на Съюза на ароматизантите и изходните материали, одобрени за влагане във или върху храни, и условията за тяхната употреба.
                  
               
                     (2)
                  
                  
                     С Регламент за изпълнение (ЕС) № 872/2012 на Комисията (3) беше приет списък на ароматичните вещества и той беше въведен в част А от приложение I към Регламент (ЕО) № 1334/2008.
                  
               
                     (3)
                  
                  
                     Списъкът може да бъде актуализиран в съответствие с общата процедура, предвидена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление от държава членка или от заинтересована страна.
                  
               
                     (4)
                  
                  
                     На 7 декември 2015 г. Комисията получи заявление за разрешаване на 2-(4-метилфенокси)-N-(1H-пиразол-3-ил)-N-(тиофен-2-илметил)ацетамид (FL №: 16.133) като ароматично вещество в различни храни, попадащи по същество в редица категории храни, посочени в списъка на Съюза на ароматизантите и изходните материали. Европейският орган за безопасност на храните („Органът“) беше уведомен за заявлението и беше поискано становището му. Впоследствие Комисията предостави достъп до заявлението и на държавите членки, в съответствие с член 4 от Регламент (ЕО) № 1331/2008.
                  
               
                     (5)
                  
                  
                     В становището си, прието на 12 септември 2018 г. (4), Органът направи оценка на безопасността на вещество FL № 16.133, когато то се използва като ароматизиращо вещества, и стигна до заключението, че употребата му не поражда опасения за безопасността, когато е ограничена до количества под посочените за различните храни в различните категории храни. Органът посочи също така, че заключението му относно безопасността на веществото не се прилага за евентуалното добавяне на веществото в непрозрачни напитки, където то може да претърпи фототрансформация. Този ароматизант следва да се добавя само към непрозрачни храни и да се опакова в контейнери, защитени от светлина.
                  
               
                     (6)
                  
                  
                     В съответствие с член 15, параграф 1, буква в) от Регламент (ЕО) № 1334/2008 информацията относно специалните условия на съхранение и употреба следва да бъде предоставена на клиента при етикетирането на ароматичното вещество и/или на препаратите, към които е добавено това ароматично вещество. Етикетът на контейнерите следва да съдържа указание, като например „Да се съхранява на тъмно“.
                  
               
                     (7)
                  
                  
                     Органът отбеляза също така, че вещество FL № 16.133 е вещество, което може да променя ароматичните свойства.
                  
               
                     (8)
                  
                  
                     Ароматизиращото вещество не е предназначено за продажба на крайния потребител и поради това следва да бъде пуснато на пазара, като се гарантира, че такова предназначение не се допуска.
                  
               
                     (9)
                  
                  
                     С оглед на становището на Органа и тъй като употребата на веществото FL № 16.133 като ароматично вещество при посочените условия на употреба не поражда опасения за безопасността и не се очаква да въведе потребителя в заблуждение, е целесъобразно тази употреба да бъде разрешена.
                  
               
                     (10)
                  
                  
                     Поради това част А от приложение I към Регламент (ЕО) № 1334/2008 на Европейския парламент и на Съвета следва да бъде изменена и 2-(4-метилфенокси)-N-(1H-пиразол-3-ил)-N-(тиофен-2-илметил)ацетамид да бъде включен в списъка на Съюза на ароматизантите.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Част А от приложение I към Регламент (ЕО) № 1334/2008 се изменя в съответствие с приложението към настоящия регламент.
         
         
            Член 2
            Ароматизиращото вещество 2-(4-метилфенокси)-N-(1H-пиразол-3-ил)-N-(тиофен-2-илметил)ацетамид не е разрешено за продажба на крайния потребител.
         
         
            Член 3
            В допълнение към изискванията по член 15, параграф 1, буква в) от Регламент (ЕО) № 1334/2008 за етикетиране на ароматизанти, които не са предназначени за продажба на крайния потребител, върху етикета на опаковките или контейнерите се предоставя следната допълнителна информация:
            
                        —
                     
                     
                        „Съдържа вещество FL 16.133. Да се защитава от светлината, за да не се допусне фототрансформация.“;
                     
                  
                        —
                     
                     
                        и указание, например „Да се съхранява на тъмно“.
                     
                  
         
            Член 4
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 354, 31.12.2008 г., стр. 34.
         
            (2)  ОВ L 354, 31.12.2008 г., стр. 1.
         
            (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
         
            (4)  EFSA Journal (Бюлетин на ЕОБХ) 2018 г.; 16(10):5421.
      
      
         
            ПРИЛОЖЕНИЕ
            В част А, раздел 2, таблица 1 от приложение I към Регламент (ЕО) № 1334/2008 се вмъква следното вписване относно FL № 16.133:
            
               
                           „16.133
                        
                        
                           2-(4-метилфенокси)-N-(1H-пиразол-3-ил)-N-(тиофен-2-илметил)ацетамид
                        
                        
                           1374760-95-8
                        
                        
                           2237
                        
                        
                            
                        
                        
                           Най-малко 99 %, площ на пика (UPLC-UV, 254 nm)
                        
                        
                           
                                       1.
                                    
                                    
                                       Ограничения за употребата като ароматизиращо вещество в следните категории храни:
                                       В категория 1.4.: непрозрачни ароматизирани ферментирали млечни продукти, включително преминали топлинна обработка, опаковани в непрозрачни опаковки/контейнери — не повече от 3 mg/kg
                                       В категория 3.0.: непрозрачни сладоледи, включително сладоледи на базата на плодови сокове, опаковани в непрозрачни опаковки/контейнери — не повече от 3 mg/kg
                                       В категория 5.1.: непрозрачни какаови и шоколадови продукти, включително имитационни продукти и заместители на шоколада, опаковани в непрозрачни опаковки/контейнери — не повече от 15 mg/kg
                                       В категория 5.2.: непрозрачни захарни изделия, включително твърди и меки бонбони, нуга и др., различни от продуктите, попадащи в категории 05.1., 05.3. и 05.4, опаковани в непрозрачни опаковки/контейнери — не повече от 15 mg/kg
                                       В категория 5.3.: непрозрачни дъвки, опаковани в непрозрачни опаковки/контейнери — не повече от 150 mg/kg
                                       В категория 5.4.: непрозрачни декорации (например за фини печива), заливки (неплодови) и сладки сосове, опаковани в непрозрачни опаковки/контейнери — не повече от 15 mg/kg
                                       В категория 12.5.: непрозрачни супи и бульони, опаковани в непрозрачни опаковки/контейнери — не повече от 3 mg/kg
                                       В категория 12.6.: непрозрачни сосове и подобни продукти, опаковани в непрозрачни опаковки/контейнери — не повече от 15 mg/kg
                                       В категория 14.1.4.: непрозрачни ароматизирани напитки, но само за напитки на млечна основа, опаковани в непрозрачни опаковки/контейнери — не повече от 3 mg/kg
                                       В категория 16.: непрозрачни десерти, с изключение на продуктите, обхванати в категории 1., 3. и 4., опаковани в непрозрачни опаковки/контейнери – не повече от 3 mg/kg
                                    
                                 
                                       2.
                                    
                                    
                                       Това ароматизиращо вещество не е разрешено за продажба на крайния потребител.
                                    
                                 
                                       3.
                                    
                                    
                                       Предоставя се следната информация: „Съдържа вещество FL 16.133. Да се защитава от светлината, за да не се допусне фототрансформация.“ Контейнерите трябва да бъдат непрозрачни. В етикета на контейнерите се съдържа също така указание, като например „Да се съхранява на тъмно“.
                                    
                                 
                        
                            
                        
                        
                           ЕОБХ“